08.11 . 2020 Източник : БТА След цял живот политическа дейност и лични изпитания , 77 - годишният Джо Байдън ще влезе в учебниците по история като човека , който победи Доналд Тръмп , пише Франс прес в портрет на Байдън . След семейни трагедии , два неуспешни опита да стане президент и объркана от пандемията предизборна кампания , този ветеран в политиката ще осъществи мечтата си да влезе отново в Белия дом , но този път като президент . Бившият вицепрезидент при управлението на Барак Обама остана верен на обещанието си да " възстанови душата на Америка " и през цялата си кампания от началото на кандидатурата му през април 2019 г . до победата се представяше като обединител срещу Доналд Тръмп , когото обвинява , че е разкъсал страната . Джо Байдън е новият президент на САЩ ( обновена ) Този , който през януари ще стане най - възрастния президент на САЩ , се зарече да подаде ръка на избирателите на буйния милиардер републиканец . " Не сме врагове " , каза той в последните часове на белязаната от безпрецедентна агресивност кампания . През ноември 1972 г . 29 - годишният Джо Байдън празнува победата си като сенатор от щата Делауер . Месец по - късно съпругата му и едногодишната му дъщеря загиват в автомобилна катастрофа , а двамата му синове са ранени . Какъв ще е съставът на бъдещата администрация на Джо Байдън ? Тази драма и кончината на големия му син Бо Байдън през 2015 г . подхранват емпатията му към американците . Състраданието е една от най - известните черти в политиката на Джо Байдън . Бившата дясна ръка на Барак Обама постигна исторически обрат в американската политика тази пролет , когато триумфално спечели първичните избори на демократите . Смятан от някои за твърде възрастен и твърде центрист , Джо Байдън претърпя поражение в първите три щата , но спечели убедително мнозинство в Южна Каролина благодарение на гласовете на чернокожите избиратели , които са крайъгълен камък за всеки демократ , желаещ да влезе в Белия дом . След тази победа Байдън бързо получи подкрепата на другите умерени кандидати , а след това победи големия си съперник Бърни Сандърс . За разлика от станалото през 2016 г . , този път Байдън бързо обедини лявото крило на партията около една цел : да бъде победен Доналд Тръмп . Остава да се види дали този умерен обединител ще успее да удържи всички демократи заедно , след като влезе в Белия дом . Въпреки че програмата на Джо Байдън по думите на Барак Обама е най - прогресивната в историята на американските президентски избори , някои левичари все още го намират за твърде умерен и недоволстват , когато той казва , че иска да възобнови диалога с републиканците . Това е трети и най - после успешен опит на Байдън да стане президент след загубите му в първичните избори на демократите през 1988 и 2008 г . В първия си опит той бързо се отказа , след като се разкри , че е изплагиатствал големи откъси от реч на британския лейбърист Нийл Кинок . Байдън е бил сенатор 35 години ( 1973 - 2009 ) и вицепрезидент от 2009 до 2017 г . Този дълъг политически живот е белязан от спорни епизоди , но и от успехи , които той изтъква днес . През 70 - те години в разгара на десегрегацията той се противопоставя на политиката чернокожи деца да бъдат закарвани с автобуси в училища с предимно бели ученици , за да се благоприятства смесеността . Коя е Камала Харис , бъдещият вицепрезидент на Байдън ? Тази позиция му беше припомнена наскоро по време на телевизионен дебат от Камала Харис , която му беше съперничка на първичните избори на демократите . Джо Байдън въпреки това я избира за своя подгласничка и тя през януари ще стане първата жена вицепрезидент на САЩ . Камала Харис : Чака ни много работа , да се захващаме ! Популярният сред афроамериканците Байдън от самото начало на сенаторската си кариера в Уилмингтън се бори за строеж на социални жилища , предизвиквайки недоволството на белите жители . Той освен това често разказва как опитът му на спасител в басейн в населен предимно от чернокожи квартал е мотивирал влизането му в политиката . Други епизоди помрачиха кампанията му за Белия дом : гласуването му в подкрепа на войната в Ирак през 2003 г . и бурното изслушване в Сената през 1991 г . под негово председателство на Анита Хил , която обвиняваше кандидата за Върховния съд Кларънс Томас в сексуален тормоз . Също и енергичната му подкрепа през 1994 г . за закон за борба с престъпността , смятан за отговорен за рязкото увеличаване на броя на затворниците , много от тях афроамериканци . Днес Джо Байдън признава , че това е била грешка и набляга на друга част от тази реформа : закон срещу насилието над жените , с който той казва , че най - много се гордее . От самото си влизане в Белия дом като вицепрезидент на Барак Обама насред финансовата криза Байдън работи за приемането от Конгреса на спасителен план от 800 милиарда долара . Той използва това като доказателство , че сега ще може да възстанови пострадалата от пандемията американска икономика . Джоузеф Робинет Байдън е роден на 20 ноември 1942 г . в Скрантън , щата Пенсилвания . През 50 - те този миньорски и индустриален град преживява тежък период . Бащата на байдън потърсва работа в съседния щат Делауер и накрая премества цялото семейство в Уилмингтън . Като малък Байдън е подиграван от другите момчета за заекването си , но казва , че е преодолял този говорен дефект със собствени усилия пред огледалото . Твърде фамилиарните докосвания на Байдън са критикувани от редица жени , които намират това поведение за неуместно . Той се извини през април 2019 г . и обеща занапред да уважава чуждото лично пространство . Една жена , Тара Рийд , дори го обвини в сексуално нападение през 90 - те години , което Байдън категорично отрича . Съпругата му , 69 - годишната преподавателка Джил Байдън , запази мълчание към това обвинение и помогна на мъжа си в предизборната му кампания . Двамата се ожениха през 1977 г . и имат дъщеря Ашли . Байдън е много близък със семейството си и често споменава болката , която изпитва откакто големият му син почина през 2015 г . от рак на мозъка . Тази лична загуба отказа Байдън да участва в президентските избори през 2016 г . Овдовял след трагичната катастрофа , Джо Байдън встъпва в длъжност като сенатор през януари 1973 г . при болничните легла на ранените му синове . Той и до ден - днешен често спира да поздрави пожарникари и припомня , че техни колеги са спасили живота на синовете му . Както и неговия . През 1988 г . пожарникари спешно закарват в болница Байдън , който е получил мозъчен аневризъм . Тогава състоянието му е било сметнато за толкова тежко , че е бил повикан свещеник за последно причастие . Католик и горд с ирландския си произход , Джо Байдън посещава почти всяка неделя църквата " Свети Йосиф " в богатия си квартал в Уилмингтън .